ടെമെക്കുള

ടെമെക്കുള അമേരിക്കൻ ഐക്യനാടുകളിൽ, കാലിഫോർണിയ സംസ്ഥാനത്ത് തെക്കുപടിഞ്ഞാറൻ റിവർ‌സൈഡ് കൗണ്ടിയിലെ ഒരു നഗരമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 100,097 ആയിരുന്നു. 2013 ലെ ഒരു കണക്കുകൂട്ടലിൽ ജനസംഖ്യ 106,780 ആയിരുന്നുവെന്നു കണ്ടെത്തിയിരുന്നു. 1989 ഡിസംബർ 1ന് ഇത് ഒരു നഗരമായി സംയോജിപ്പിക്കപ്പെട്ടു.

ടെമെക്കുളയുടെ വടക്കുഭാഗത്ത് മുറിയെറ്റ  നഗരവും തെക്കു ഭാഗത്തു് പെച്ചാങ്ക ഇന്ത്യൻ റിസർവേഷൻ, സാൻ ഡിയേഗോ കൗണ്ടി എന്നിവയും സ്ഥിതിചെയ്യുന്നു. ഇൻലാൻഡ് എമ്പയറിന്റെ തെക്കുപടിഞ്ഞാറൻ മുഖ്യാധാരം  രൂപംകൊള്ളുന്ന ടെമുക്കുല നഗരം, സാൻ ഡിയേഗോ നഗരകേന്ദ്രത്തിന് ഏകദേശം 58 മൈൽ (93 കിലോമീറ്റർ) വടക്കു ദിക്കിലായും ലോസ് ആഞ്ചലസ് നഗരകേന്ദ്രത്തിന് 85 മൈൽ (137 കിലോമീറ്റർ) തെക്കുകിഴക്കായുമാണ് സ്ഥിതിചെയ്യുന്നത്.

ടെമെക്കുള താഴ്‍വര, വൈൻ കൌണ്ടി, പഴയ ടെമെക്കുള നഗരം, ടെമെക്കുള വാലി പോളോ ക്ലബ്ബ്, ടെമെക്കുള വാലി ബലൂൺ & വൈൻ ഫെസ്റ്റിവൽ, ടെമെക്കുള വാലി ഇന്റർനാഷണൽ ഫിലിം ഫെസ്റ്റിവൽ, ചാമ്പ്യൻഷിപ്പ് ഗോൾഫ് കോഴ്സസ് എന്നിവയും ടൂറിസ്റ്റുകൾക്കുള്ള റിസോർട്ട് സൌകര്യങ്ങളും നഗരത്തിന്റെ സാമ്പത്തിക അടിത്തറ ഭദ്രമാക്കുന്നതിന് സാഹായകമായ ഘടകങ്ങളാണ്.

 ചരിത്രം 
1800 നു മുമ്പ്

സ്പാനിഷ് മിഷണറിമാരുമായി ബന്ധം സ്ഥാപിക്കുന്നതിനു നൂറുകണക്കിനു വർഷങ്ങൾക്കു മുമ്പുതന്നെ ടെമെക്കുള തദ്ദേശീയ അമേരിന്ത്യൻ വർഗ്ഗം ഇവിടെ അധിവസിച്ചിരുന്നു. സ്പാനിഷ് സുവിശേഷ സംഘമായ ‘മിഷൻ സാൻ ലൂയിസ് റേ ഡി ഫ്രാൻസിയ’ യുടെ സ്ഥാപനത്തിനു ശേഷം ഈ ജനങ്ങൾ ലൂയിസെനോസ് എന്നു പൊതുവായി അറിയപ്പെടുന്നു. ലൂയിസെനോ ജനങ്ങളിലെ പെച്ചാങ്ക ബാന്റ് വിശ്വസിക്കുന്നത്, അവരുടെ പൂർവ്വികന്മാർ 10,000 വർഷങ്ങൾക്കുമുമ്പുതന്നെ ടെമെക്കുള പ്രദേശത്തു ജീവിച്ചിരുന്നുവെന്നാണ്. പെച്ചാങ്ക പുരാണം പറയുന്നതനുസരിച്ച് ഭൂമിയിലെ ജീവൻ ഉദയം ചെയ്തത് ടെമെക്കുള താഴ്‍വരയിലാണെന്നാണ്. 

 അവലംബം 

വർഗ്ഗം:കാലിഫോർണിയയിലെ നഗരങ്ങൾ